
Parlamentul  României

Camera  Deputaţilor

Comisia pentru industrii si servicii
Bucureşti, 04.10.2016                             Nr.4c-3/366/2016
        Pl-x 363/2016

AVIZ 

la propunerea legislativă pentru modificarea si completarea Legii nr. 350/2005
 privind regimul finanţărilor nerambursabile din fonduri publice alocate
 pentru activităţi nonprofit de interes general

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci cu propunerea legislativă pentru modificarea si completarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, transmisă cu adresa nr.P.L.x363 din 20 septembrie 2016,  înregistrată sub nr.4c-3/366 din 21 septembrie 2016.

Propunerea legislativă are ca obiect de reglementare, modificarea si completarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, în sensul în care se elimină alin.(2) al art.12, având în vedere numărul mare de proiecte depuse în cadrul unei sesiuni de finanţare şi numărul mic de proiecte aprobate, şi se propune o nouă sesiune de finanţare legată de rectificarea bugetului, la art.15.   


Consiliul Legislativ a avizat favorabil propunerea legislativă, cu avizul nr.373/20.04.2016, cu observaţii şi propuneri care nu au fost însuşite de iniţiatori. 


Guvernul, prin avizul nr.1113/09.06.2016 nu susţine propunerea legislativă.   
Propunerea legislativă a fost respinsă de Senat în şedinţa din 13.09.2016.

Membrii comisiei au dezbătut proiectul de lege în şedinţa din 04.10.2016. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea si completarea Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general.

Prin obiectul şi conţinutul său, actul normativ face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Consilier parlamentar,
Dr.Fiz.Maria Cristina Bălănescu

